**קארה ג'וסלין דלווין** (באנגלית: **Cara Jocelyn Delevingne**, נולדה ב-12 באוגוסט 1992) היא דוגמנית ושחקנית אנגלייה.

ביוגרפיה
--------

דלווין נולדה בלונדון, אנגליה, בתם של פנדורה אן דלווין ויזם הנדל"ן צ'ארלס האמר דלווין. היא למדה בבית הספר הפרטי "בידלס" בהאמפשייר. יש לה שתי אחיות גדולות – קלואי, והדוגמנית פופי דלווין. הסנדקית שלה היא השחקנית ג'ואן קולינס.

בראיון סיפרה כי אמה הייתה מכורה להירואין וכי היא סובלת מדיכאון וחרדה מאז שהייתה נערה

סבה מצד אמה של דלווין הוא סר ג'וסלין סטיבנס, לשעבר יושב הראש של המורשת האנגלית. סבתה מצד אמה הייתה העוזרת האישית של הנסיכה מרגרט. סבי סביה מצד אמה הם הברונטים לבית פאודל-פיליפס, ודרכם יש לדלווין שורשים יהודיים-בריטיים.

קריירה
------

### דוגמנות

ב-2009 הייתה דלווין חתומה בסוכנות הדוגמנות סטורם ודגמנה בתצוגות אופנה של קלמנטס ריביירו וברברי ב-2010. ב-2011 היא הופיעה בקמפיין האביב/קיץ של ברברי. ב-2012 הפכה לפנים של קמפיין אביב/קיץ של חברת ברברי לצד השחקן אדי רדמיין. נכון ל-2014 היא משמשת כפנים של קמפיין היופי של ברברי, לצד ג'ורדן דן ואדי קמפבל.

דלווין הופיעה בקמפייני פרסום רבים עבור חברות שונות, בהם קולקציית 2011 של H&M, תכשיטי דומיניק ג'ונס, בלופין, זארה ושאנל.

היא הופיעה בשערים של "ווג" בריטניה שלוש פעמים ב-2011, בנוסף הופיעה על שערי "ווג" של קוריאה הדרומית, אוסטרליה, ברזיל, יפן, איטליה ופורטוגל, ועל שערי מגזינים נוספים כמו LOVE, i-D, ואחרים. היא דגמנה בתצוגות אופנה של ויקטוריה'ס סיקרט ב-2012 וב-2013, והייתה הפנים של שאנל בקמפיין 2013 שלהם, יחד עם הדוגמנית ההולנדית ססקיה דה ברו. בנוסף, היא כיכבה כפנים של DKNY (של דונה קארן) בסוף 2012.

ב-2012 זכתה בפרס "דוגמנית השנה" בטקס פרסי האופנה הבריטי.
ב-2013 דיבבה את "DJ Cara" במשחק Grand Theft Auto V.

### משחק

בשנת 2015 השתתפה בסרט "פני מלאך", המבוסס על סיפור משפטה של אמנדה נוקס. בנוסף, היא שיחקה גם בתפקיד ראשי בסרט "ערים של נייר" המבוסס על רב-מכר מאת ג'ון גרין.

דלווין השתתפה בסרט "יחידת המתאבדים" של DC קומיקס שיצא לאקרנים ב-2016. בסרט היא מגלמת את נבלת-העל מכשפת לצדם של ויל סמית' וג'ארד לטו. באותה שנה שיחקה בסרט "ילדים מאוהבים".

ב-2017 שיחקה בסרט "ולריאן ועיר אלף הכוכבים" בבימויו של לוק בסון, וכן בסרט הדרמה העצמאי "קדחת הצבעונים", לצד אליסיה ויקנדר. ב-2018 שיחקה בדרמה "הריח שלה" בכיכובה של אליזבת מוס, ושיחקה במותחן הבלשי "שדות לונדון", אשר מבוסס על ספרו באותו השם של מרטין איימיס משנת 1989.

בשנת 2019 החלה לככב לצדו של אורלנדו בלום בסדרת הטלוויזיה "קרניבל רואו" של אמזון פריים וידאו; בסדרה, היא גילמה את דמותה של הפיה וינייט סטונמוס, שיחד עם הבלש פילוסטרייט (בלום), נקלעת לחקירת סדרת מקרי רצח לא פתורים. ב-17 בפברואר 2023 עלתה לשידור העונה השנייה. 

בשנת 2022 שיחקה בעונה השנייה של סדרת הקומדיה האמריקאית "רק רוצחים בבניין" של שירות הסטרימינג האמריקאי הולו, לצד סטיב מרטין, מרטין שורט וסלינה גומז בתפקיד אליס בנקס, אומנית המנהלת רומן עם מייבל (גומז).

ב-24 באפריל 2023 לוהקה דלווין לתפקיד ראשי לעונה ה-12 של סדרת האנתולוגיה "אימה אמריקאית" אשר תעלה לשידור בסוף שנה זו.

חיים אישיים
-----------

דלווין, היא פאנסקסואלית גלויה. ביוני 2015, היא אישרה שהיא נמצאת כחצי שנה במערכת יחסים עם הזמרת האמריקאית סנט וינסנט. הם נפרדו בספטמבר 2016.

באוגוסט 2017, רכשה דלווין את אחוזתו של השחקן והמוזיקאי ג'ארד לטו תמורת 2.5 מיליון דולר בשכונת הוליווד הילס, לוס אנג'לס, יחד עם אחותה פופי. 

היא החלה לצאת עם השחקנית והדוגמנית האמריקאית אשלי בנסון כאשר השתיים שיחקו יחד בדרמת הרוק "הריח שלה". ביוני 2019 אישרו השתיים את דבר היותן בזוגיות מזה כשנה. ב-4 באוגוסט באותה שנה נפוצו שמועות כי דלווין ובנסון נישאו זו לזו בחשאי, בטקס שהתקיים בכנסייה בלאס וגאס בנוכחות קהל אורחים מצומצם ביותר, בהם שרליז ת'רון, סופי טרנר והאחים ג'ונאס. דלווין ובנסון נפרדו בתחילת אפריל 2020.

ביבליוגרפיה
-----------

* *Mirror Mirror*‏ (2017) - בהוצאת הרפר קולינס

פילמוגרפיה
----------

### קולנוע

| שנה | סרט | תפקיד | הערות |
| --- | --- | --- | --- |
| 2012 | אנה קארנינה | הנסיכה סורוקינה |  |
| 2015 | פני מלאך | מלאני |  |
| ערים של נייר | מרגו רות' ספיגלמן |  |
| פאן | בת ים |  |
| 2016 | פשוט נהדרת: הסרט | עצמה |  |
| *Kids in Love* | ויולה |  |
| יחידת המתאבדים | מכשפת |  |
| 2017 | ולריאן ועיר אלף הכוכבים | סגן לורלין |  |
| קדחת הצבעונים | אנט |  |
| 2018 | שדות לונדון | קאט |  |
| הריח שלה | קאסי |  |
| 2020 | שנת חיים | איזבל |  |
| 2022 | *Tell It Like a Woman* | מאמתת |  |
| TBA | *Punk* | לוסי |  |
| *The Climb* |  |  |
| *The Murderous Miss Highsmith* |  |  |

### טלוויזיה

| שנה | סדרה | תפקיד | הערות |
| --- | --- | --- | --- |
| 2014 | פלייהאוס | קלואי | פרק: "Timeless" |
| 2019–2023 | קרניבל רואו | וינייט סטונמוס | תפקיד ראשי (2 עונות); 18 פרקים
גם מפיקה בפועל |
| 2022 | רק רוצחים בבניין | אליס בנקס | תפקיד ראשי (עונה 2); 10 פרקים |
| *Planet Sex with Cara Delevingne* | מנחה | תכנית פאנל בערוץ הולו
6 פרקים; גם מפיקה בפועל  |
| 2023 | פיוצ'רמה | רובוט מומצא | דיבוב; פרק: "The Impossible Stream" |
| 2023–2024 | אימה אמריקאית: רגישות גבוהה | אייבי ארנרייך | תפקיד ראשי; 9 פרקים |

קישורים חיצוניים
----------------

ויקישיתוף מדיה וקבצים בנושא **קארה דלווין** בוויקישיתוף
* קארה דלווין, ברשת החברתית פייסבוק
* קארה דלווין, ברשת החברתית אקס (טוויטר)
* קארה דלווין, ברשת החברתית אינסטגרם
* קארה דלווין, ברשת החברתית טיקטוק
* קארה דלווין, סרטונים בערוץ היוטיוב
* קארה דלווין, במסד הנתונים הקולנועיים IMDb (באנגלית)
* קארה דלווין, באתר "אידיבי", מאגר הידע העברי לקולנוע ישראלי ועולמי
* קארה דלווין, באתר AllMovie (באנגלית)
* קארה דלווין, באתר Rotten Tomatoes (באנגלית)
* קארה דלווין, באתר Box Office Mojo (באנגלית)
* קארה דלווין, באתר Metacritic (באנגלית)
* קארה דלווין, במסד הנתונים הקולנועיים KinoPoisk (ברוסית)
* קארה דלווין, באתר AllMusic (באנגלית)
* קארה דלווין, באתר MusicBrainz (באנגלית)
* קארה דלווין, באתר Discogs (באנגלית)
* קארה דלווין, באתר Genius
* קארה דלווין, באתר בילבורד (באנגלית)
* הילה רגב, כולם אוהבים את קארה, באתר mako‏, 28 באוגוסט 2014
* מאיה בר, אופי טופי: ריאיון עם קארה דלווין, באתר את, 25 בפברואר 2015
* ציפי שמילוביץ, קארה דלווין: "בשלב מסוים לאנשים יימאס ממני, ככה זה, אין לי אשליות", באתר Xnet‏, 10 ביוני 2015
* אתר למנויים בלבד לוגן היל, הניו יורק טיימס, קארה דלווין כבר לא בובת נייר, באתר הארץ, 20 ביולי 2015
* איתי יעקב, קארה דלווין: "הדוגמנות גרמה לי לשנוא את עצמי ואת הגוף שלי", באתר Xnet‏

הערות שוליים
------------

1. ↑  קארה דלווין: "ניסיתי להוכיח שאני לא הכישלון שחשבתי שאני", באתר ynet, ‏2022-02-01
2. ↑  ‘Only Murders In The Building’: Cara Delevingne Boards Hulu Comedy Series For Season 2, Deadline, ‏1 בדצמבר 2021 (באנגלית)
3. ↑  עמירן, ארז (2022-07-22). "אייקון מאויר בשבוע: כשהאצולה האנגלית מוותרת על הנימוסים – הקסם של קארה דלווין". *Ynet*. נבדק ב-2022-07-23.
4. ↑  Aiello, Mckenna (june 14, 2019). Cara Delevingne and Ashley Benson Confirm Their Relationship With a Steamy Make Out Session. E! News.
5. ↑   Cara Delevingne and Ashley Benson Finally Go Public With Their Relationship, סרטון באתר יוטיוב
6. ↑  hechtman, Michael (August 4, 2019). Cara Delevingne marries girlfriend Ashley Benson in secret ceremony. New York Post.
7. ↑  Flanagan, Hanna (May 6, 2020). Cara Delevingne and Ashley Benson Split After Nearly Two Years of Dating. People

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5404815
* BnF: cb17022719c (data)
* GND: 1080533370
* ISNI: 0000 0004 2337 9498
* LCCN: nb2015001330
* MusicBrainz: abc8ba85-0a27-4eaa-9813-19414a454c54
* NDL: 001152202
* NKC: xx0200519
* NTA: 395430305
* SUDOC: 221554394
* VIAF: 305857352
* WorldCat: lccn-nb2015001330

 |